Klimatické zmeny

Klimatické zmeny (iné názvy: zmeny klímy, zmeny podnebia; zmena klímy, klimatická zmena, zmena podnebia) sú prirodzené či antropogénne zmeny klímy Zeme väčšie než kolísanie klímy, a to buď Zeme ako celku alebo len nejakého regiónu. Niektorí autori (napr. sčasti IPCC) rozlišujú medzi pojmami:
 klimatické zmeny/zmeny klímy/zmeny podnebia (t.j. v množnom čísle) - len prirodzená zmena (resp. zmeny) priebehu klímy v dejinách Zeme; 
 klimatická zmena/zmena klímy/zmena podnebia (t.j. v jednotnom čísle) - súčasná antropogénna zmena klímy, ktorá sa začala zhruba v 18. storočí (priemyselná revolúcia), súvisí so skleníkovým efektom, a ktorej hlavným prvkom je globálne otepľovanie
Problémom takéhoto delenia je (popri čisto jazykovej problematickosti) skutočnosť, že nie je jasné, kam patria antropogénne zmeny klímy do 18. storočia.zmeny podnebia. In: Encyklopédia Zeme. Bratislava: Obzor. 1983, S. 704změna klimatu; antropogénní změna klimatu. In: Elektronický meteorologický slovník výkladový a terminologický (eMS)Čo rozumieme pod pojmami zmeny a zmena klímy  KRAVČÍK, M. Klimatická zmena I  Klimaänderung. In: Lexikon der Geographie. [CD-ROMs] Heidelberg ; Berlin : Spektrum, Akad. Verl., 2002. ISBN 3-8274-0418-5.KINDT, S.: Klimaänderungen. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1.climate change. In: Glossary of Meteorology. AMS 

Tento článok sa zaoberá primárne prirodzenými zmenami klímy. O antropogénnych zmenách pozri článok antropogénna klimatická zmena.

 Charakteristika 
Pod zmenami klímy prirodzeného charakteru rozumieme najmä zmeny v minulých geologických dobách Zeme (milióny až stovky miliónov rokov), ľadové a medziľadové doby (desaťtisíce až milióny rokov), sekulárne zmeny (stovky rokov), niekedy aj nízkofrekvenčné kolísanie klímy (desiatky rokov). 

Zmeny klímy boli v minulosti podmienené driftom kontinentov, osciláciami v orbite Zeme (tzv. Milankovičove cykly), kolísaním solárnej konštanty, zmenami koncentrácie oxidu uhličitého v atmosfére, pádom obrovských meteoritov, mohutnými vulkanickými erupciami a pod. 
Zmeny podnebia ovplyvňovali aj vývoj ľudskej civilizácie. Ľudia na nich reagovali prispôsobením sa alebo sťahovaním sa na iné miesta. Počas poslednej doby ľadovej poklesli hladiny morí a ľudia mohli putovať medzi jednotlivými kontinentmi. Zem bola vystavená mnohým prírodným zmenám a katastrofám. Patrí medzi nich napríklad malá doba ľadová, ktorú zažila Európa na začiatku stredoveku.

 Mechanizmy prirodzených zmien klímy 
 Premeny biosféry v procese a dôsledku jej evolúcie, pretože atmosféra Zeme (jej stav ako ho pozorujeme dnes) je "dielom" biosféry (kloch, a vysvetľujú nástup a ústup ľadových dôb.
 Variácia klímy v dôsledku zmien slnečnej aktivity
 Pacifická dekadická oscilácia
 Cyklus južná oscilácia v rámci ktorého, sa periodicky striedajú javy La Niña a El Niño

Zdroje 

 Externé odkazy 
 Lapin, Milan: Stručne o teórii klimatického systému Zeme, najmä v súvislosti so zmenami klímy 
 Klimatický systém Zeme, Slovenský hydrometeorologický ústav
 Metelka, Ladislav; Tolasz, Radim: Klimatické změny: fakta bez mýtů, Centrum pro otázky životního prostředí Univerzity Karlovy, Praha 2009, ISBN 978-80-87076-13-2 
 Motl, Luboš: Racionálně o počasí a podnebí
 Aktualizované interaktívne diagramy vývoja klímy - ENG
 Aktualizovaný vývoj zaľadnenia severného pólu, podľa Japonskej agentúry JAXA - ENG 


Kategória:Klimatológia